Zadatak vezan uz djelo za cjelovito čitanje – lektira (Š. Storić, Poljubit ću ju uskoro, možda)

Zadatak se sastoji od TRI dijela koja će biti zajednički ocijenjena jednom ocjenom. Rok za dovršenje i predaju/prezentiranje je SRIJEDA 28. veljače 2024.

Prvi dio zadatka:

Napiši detaljan opis lika koji ćeš dobiti (popis učenika i likova koje obrađujete nalazi se u prvom komentaru ove objave). Pripazi što sve treba imati opis lika (opću informaciju tko je, kako izgleda, koje su mu osobine, kako se ponaša, čime se bavi i nešto po čemu je poseban). Opis bi trebao imati barem 100 riječi, a može biti napisan na papiru, u bilježnici za lektiru ili napisan u Wordu (možete ga poslati i porukom na Teamsu).

Drugi dio zadatka:

Pronađite kod kuće i ponesite u nekoj vrećici TRI PREDMETA (kućanska predmeta, igračkice, sličice ili slično) koja možete povezati uz svoj lik ili neki od događaja uz koje je vezan.

(npr. da ste ovaj zadatak dobili uz lik Zlatka iz djela Koko u Parizu mogli biste ponijeti igračkicu zrakoplov jer su dječaci zrakoplovom putovali u Pariz)

Treći dio zadatka:

Naučite sve o svom liku jer ćete na satu lektire (u srijedu) morati predstaviti i odglumiti malo svoj lik, odgovoriti na dva-tri pitanja o tom liku te predstaviti koje ste predmete donijeli i kako su povezani s vašim likom.